ಧರ್ಮದೂತಾಂಚಿ ಭಾವಾರ್ಥಾಚಿ ಉಚ್ಚಾರಣಿ

ಧರ್ಮದೂತಾಂಚಿ ಸತ್ಮಾನತಾಂಕ್ ಕೆನ್ನಾ ಕೆನ್ನಾಯ್ ಧರ್ಮದೂತಾಂಚಿ ಖುಣಾ ಅಶೆಂ ನಾಂವ್ ದಿತಾತ್, ಹೆಂ ಕ್ರಿಸ್ತಾಂವ್ ಭಾವಾರ್ಥಾಚೆಂ ಸುರ್ವೆಚೆಂ ವಿಧಾನ್, ಎಕ್ ಭಾವಾರ್ಥಾಚಿ ಉಚ್ಚಾರಣಿ ವೊ ಖುಣಾ. ಸಾದಾರಣಪಣಾನ್ ಜಾಯ್ತ್ಯಾ ಕ್ರಿಸ್ತಾಂವ್ ಸಂಪ್ರದಾಯಾಂನಿ, ಧರ್ಮೀಕ್ ಸುವಾಳ್ಯಾಂ ವೆಳಾರ್ ಆನಿ ಕ್ರಿಸ್ತಾಂವ್ ಭಾವಾರ್ಥಾಚೊ ಸಾರ್ ಮ್ಹಣೂನ್ ತಾಚೊ ಉಪೆಗ್ ಕರ್ತಾತ್.

ತಾಚೆಂ ನಾಂವ್ ಪಯ್ಲೆಚ್ ಖೆಪೆ ಸುಮಾರ್ 390 ಆಕ್ ಮೆಳ್ಟಾ. 381 ವರ್ಸಾ ಆಪ್ಣಾಯಿಲ್ಲ್ಯಾ ಪುರಾಯ್ ನೀಸಿಯಾಚಿ-ಕೊನ್ಸ್ಟೆನ್ಟಿನೊಪೊಲಾಚಿ ಸತ್ಮಾನತಾಂಪರಸ್ ತೊ ಲ್ಹಾನ್ ಆಸಾ, ಪೂಣ್ ಅಜೂನಯ್ ತಾಚಿ ರಚ್ಣೂಕ್ ಸ್ಪಶ್ಟಪಣಾನ್ ತ್ರಿಎಕ್-ದೆವಿಕ್ ಆಸಾ, ತಾತೂಂತ್ ದೆವ್-ಬಾಪ್, ದೆವ್-ಪೂತ್ ಆನಿ ದೆವ್-ಪವಿತ್ರ್ ಆತ್ಮೊ ಹಾಂಚೆರ್ ವಿಸ್ವಾಸ್ ದವ್ರಪಾಚಿ ಖಾತ್ರಿ ಕರ್ಪಿ ವಿಭಾಗ್ ಆಸಾತ್.

ಹಿ ಭಾವಾರ್ಥಾಚಿ ಉಚ್ಚಾರಣಿ ಬಾರಾ ಒಳೀಂನಿ ತಯಾರ್ ಜಾಲ್ಲೊ ಆಶಿಲ್ಲ್ಯಾನ್ ತಾಕಾ ಧರ್ಮದೂತಾಂಚಿ ಸತ್ಮಾನತಾಂ ಅಶೆಂ ನಾಂವ್ ದಿಲಾಂ. ಪೆಂಟೆಕೊಸ್ಟ್ ಉಪ್ರಾಂತ್ ಜೆಜೂಚ್ಯಾ ಬಾರಾ ಧರ್ಮದೂತಾಂತ್ಲ್ಯಾ ದರೆಕಾ ಧರ್ಮದೂತಾಕ್ ದೆವಾನ್ ಎಕ್ ಒಳಿ ಬರೊವ್ಪಾಚಿ ಪ್ರೆರ್ಣಾ ದಿಲಿ ಅಶೆಂ ಲೊಕ್ ಮಾನ್ತಾಲೆ.

ಹಾಕಾ ಕೆನ್ನಾ ಕೆನ್ನಾಯ್ ಸತ್ಮಾನತಾಂಚೆಂ ಮೊಟ್ವೆಂ ರೂಪ್ ಅಶೆಂಯ್ ಮ್ಹಣ್ಟಾತ್.

 ಸತ್ಮಾನತಾಂ 

ಸತ್ಮಾಂತಾಂ ದೆವಾಕ್,
ಸರ್ಪದವೆದಾರ್ ಬಾಪಾಕ್,
ಸರ್ಗಾ ಆನಿ ಪೃಥುಮೆಚ್ಯಾ ರಚ್ಣಾರಾಕ್.
ಆನಿ ಜೆಜು ಕ್ರಿಸ್ತಾಕ್, ತಾಚ್ಯಾ ಎಕ್ಲ್ಯಾಚ್ ಪುತಾಕ್ ಆಮ್ಚ್ಯಾ ಸಂಯಾಕ್.
ತೊ ಪವಿತ್ರ್ ಆತ್ಮ್ಯಾ ವರ್ವಿಂ ಗರ್ಬಿಂ ಸಂಭ್ವಲೊ.
ಆಂಕ್ವಾರ್ ಮಾರ್ಯೆ ಥಾವ್ನ್ ಜಲ್ಮಲೊ,
ಪಂಸ್ ಪಿಲಾತಾ ಖಾಲ್ ತಾಣೆಂ ಕಶ್ಟ್ ಸೊಂಸ್ಲೆ,
ತಾಕಾ ಖುರ್ಸಾರ್ ಜೊಡ್ಲೊ ತೊ ಮೆಲೊ ಆನಿ ತಾಕಾ ನಿಖೀಪಿಲೊ,

ತೊ ಮೆಲ್ಲ್ಯಾಂ ಮದೆಂ ದೆಂವ್ಲೊ, ತಿಸ್ರ್ಯಾ ದಿಸಾ ಮೆಲ್ಲ್ಯಾಂತ್ಲೀಯ್ ಜಿವಂತ್ ಜಾಲೊ.
ಸರ್ಗಾರ್ ಚಡ್ಲೊ, ಸರ್ವಪದವೆದಾರ್ ದೆವಾ ಬಾಪಾಚ್ಯಾ ಉಜ್ವ್ಯಾಕ್ ಬಸ್ಲಾ,
ಥುಯಿಂ ಥಾವ್ನ್ ಜಿವ್ಯಾಂ ಆನಿ ಮೆಲ್ಲ್ಯಾಂಚಿ ಮನ್ಸುಬಿ ಕರುಂಕ್ ಯೆತ್ಲೊ.
ಸತ್ಮಾಂತಾಂ ಪವಿತ್ರ್ ಆತ್ಮ್ಯಾಕ್. ಕಾಥಲೀಚ್ ಪವಿತ್ರ್ ‌ಸಭೆಕ್, ಭತ್ಕಾಂಚೊ ಎಕ್ತಾರ್,
ಪಾತ್ಕಾಂಚೆಂ ಭೊಗ್ಸಣೆಂ, ಕುಡೀಚೆಂ ಜಿವಂತಪಣ್, ಸಾಸ್ಣಾಚೆಂ ಜಿವಿತ್.

ಆಮೆನ್ 

 ಲಾಟೀನ್ 

Credo in Deum Patrem omnipotentem, Creatorem caeli et terrae,
et in Iesum Christum, Filium Eius unicum, Dominum nostrum,
qui conceptus est de Spiritu Sancto, natus ex Maria Virgine,
passus sub Pontio Pilato, crucifixus, mortuus, et sepultus,
descendit ad inferos, tertia die resurrexit a mortuis,
ascendit ad caelos, sedet ad dexteram Dei Patris omnipotentis,
inde venturus est
iudicare vivos et mortuos.
Credo in Spiritum Sanctum,
sanctam Ecclesiam catholicam,
sanctorum communionem,
remissionem peccatorum,
carnis resurrectionem,
vitam aeternam. Amen.

वर्ग:ರೊಮನ್ ಕಾಥ್ಲಿಕ್ ಆಂಚಿಂ ಮಾಗ್ಣಿಂ
वर्ग:ಕನ್ನಡ್ ಪಾನಾಂ